
Αυσϊγαοϊ 

Ιη ἴΠίς «ΠοΓῖ 6558γ ΓΘςΘάΓΕΠ ἵς {οοιμσίηρ οη γοοορηπ[ίοη οἱ παϊυμγαιἰστίο οἰαπιεηῖς ἱΠ ἵΠθ ςσΠογῖ 5ἴοιγ 
οἳ Κ. Τηεοῖϊοκὶς “Ρίςσίοπια”, απαά ἴπεα ἰπο]μσίοη οἳ ἴπε ῥροε6πις “ΤΠαἰ6γος” απά “Ργαγοι” ἵηπ ἵπα 
ἴπεπιαϊίς οἰγοίες οἱ Α. δἱκεἰίαπος’ς ροθἴιγ. Αἰςο ἴπε ἱηνεαςίίραϊίοη οἳ 16 γεαϊϊοηςΠἰρ οἳ ἵπθ ροε/Πης 
“Βοαϊμγπ”, απά “Ορῖἰπιίσπι” ννΙΏίη ἴΠς ἴπεπιαϊίς εἰγοίς οἱ Κατγοίϊακίς’ς ροθί(γ. Α εοηεἰςσθ ΑΡΡΓΟΟΠ 
ἰς αἰσο αἰϊοπιρίθα ἵο ἴης ργοβἰθπιαϊῖίο θἰ[ίος ἰΠ Γ6ἰαϊίοη ἵο [ΙἴΘΓαΓγ ογΙἰοίσπι απά ἱπῖειργδίαῖϊίοη, 
ΝΝΠΙΟΠ ἵΠ οΙΙΓ νἰθνν ἶς ἃ ΠΙαΙΟΙ ἴσςσμς ποῖ ΟΠΙΥ ἵπ ἀΓθεκ Ὀμῖΐ αἰςο ἵη νογ[α Πογαῖυμγς. 


Στο παρὀν δοκίμιο επιχειρείται η αναζήτηση και η αναγνώριση νατουραλιστικών στοιχείων στο 
διήγηµα του Κ. Θεοτόκη «Πίστοµα», η ένταξη των ποιηµάτων «Θαλερό» και «Προσευχή» στους 
θεματικούς κύκλους της ποίησης του Α. Σικελιανού και η διερεύνηση της σχέσης των 
ποιημάτων «Επιστροφή» και «Αισιοδοξία» µε την θεματική της ποίησης του Καρυωτάκη. 
Επιχειρείται, επίσης, µια συνοπτική προσέγγιση στην προβληματική της ηθικής σε σχέση µε την 
λογοτεχνική κριτική και ερμηνεία, η οποία κατά την ἀποψή µας αποτελεί μείζον θέµα ὀχι µόνον 
της ελληνικής αλλά και της παγκόσμιας λογοτεχνίας 


Κωνσταντίνος Θεοτόκης, «Πίστοµα» 

Σε µια πρὠτη ανάγνωση το αφαιρετικό διήγηµα ανταποκρίνεται στον ορισμό της «ρεαλιστικής 
αγροτικής» ηθογραφίας. Ιδιαίτερα πλούσιο σε δομικά στοιχεία, θα μπορούσε κάλλιστα να 
αναπτυχθεί πολύ περισσότερο ως προς την ἐκτασή του, αλλά είναι εμφανές ότι ο συγγραφέας 
προτίµησε αφενός την αφαίρεση, αφετέρου τη συμπύκνωση ιδεών σε πολύ λιτές εκφράσεις 
πλήρεις νοημάτων. Προκειμένου, λοιπόν, να αναζητήσουμε και να κατανοήσουμε τα πιθανά 
νατουραλιστικά χαρακτηριστικά του, ἴσως χρειάζεται να επιχειρήσουµε καταρχήν µια 
καταγραφή των δομικών του στοιχείων. Τα στοιχεία που δομούν το συγκεκριµένο διήγηµα - 
αφανή και εµφανή- είναι οι χαρακτήρες του, το περιβάλλον, συγκεκριμένες αναφορές σε ήθη, 
η µατιά ή η στάση του συγγραφέα στα γεγονότα που αφηγείται, οι ευρύτερες κοινωνικές 
αλλαγές ή πιέσεις της εποχής στην οποία γράφτηκε, εν τέλει τα στοιχεία που συνθέτουν την 
προσωπικότητατου συγγραφέα. 


Οι χαρακτήρες του έργου είναι τρεις. Ο Αντώνιος Βραχνός ή Κουκουλιώτης:, η γυναίκα του και 
το παιδί της, καρπός άνοµης ερωτικής συνεύρεσης. Ο Κουκουλιώτης είναι το κέντρο βάρους 
στην πυκνή αφηγηματική τεχνική του συγγραφέα. Είναι, ὠστόσο, ένας απὀ τους νιτσεϊκούς 
χαρακτήρες του Θεοτόκη, όπως περιγράφονται συχνά’, ἡ απλά µια τραγική φυσιογνωμία που 
τη λούζει «κρύος ἱδρος» Και χλωμιάζει µπρος στο επερχόμενο συμβάν; Αν ένα διήγηµα 
συμπυκνώνεται στον τίτλο του, τότε ο τίτλος αποκτά ξεχωριστό ενδιαφέρον στην αναζήτησή 


} Το πρόσωπο είναι αληθινό, όπως και το περιστατικό και έχει καταγραφεί στο βιβλίο του 
πατέρα του Μ. Θεοτόκη Ο Ιωάννης Καποδίστριας εν Κεφαλληνία 1889. Βλ. περισσότερα στο Μπαλάσκας, 
1993, 111. 

ΖΜπαλάσκας 1993, 115. 


μας. Ο Κουκουλιώτης δεν προβαίνει ο ίδιος στην πράξη. Επιβάλλει στη γυναίκα του να το κάνει 
και μάλιστα τοποθετώντας το παιδί μπρούμυτα. Τούτη η ταφική πρακτική έχει πανάρχαιες 
ρίζες Και ως επί το πλείστον χαρακτηρίζεται ως πράξη τιμωρίας”. Στη χριστιανική ταφική 
πρακτική το σώµα πρέπει να θάβεται µε την ὀψη του προσώπου να ατενίζει τον ουρανό, 
προκειµένου να συμμετέχει εις ανάστασιν νεκρών (Α΄ προς Κορινδίους, 15). Από αυτή την 
άποψη ενδεχομένως ο Κουκουλιώτης δίκαια χαρακτηρίζεται ως νιτσεϊκός χαρακτήρας στη 
λογοτεχνική ανάλυση, αν και η ἴδια η έννοια του υπερανθρώπου συνεπάγεται την ιδέα της 
τραγικότητας”. 


Η προσπάθεια για ανάλυση των δομικών στοιχείων του διηγήματος οδηγεί σε διαφορετικά και 
βαθύτερα επίπεδα ερμηνείας, ανάµεσα στα οποία εντοπίζεται η διάσταση μεταξύ εθιμικού και 
κανονικού δικαίου. Το έθιμο της οικογενειακής τιµής απαιτεί να χαθεί ο παράνομος σπόρος, 
και απὀ αυτή την άποψη ο Κουκουλιώτης δεν υπερβαίνει το εθιμικό δίκαιο, αλλά γίνεται θύμα 
του, αντιτιθέµενος τον νόμο της πολιτείας Και αλλάζοντας την οπτική µας στο ρεαλιστικό 
πορτραίτο που χαράζει µε ελληνιστική” µαεστρία ο Κ. Θεοτόκης. Εδώ, επίσης, βρίσκουν την 
ἐκφρασή τους οι αναζητήσεις των νατουραλιστώὠν για την κτηνώδη Φύση του ανθρώπου, που 
εκδηλώνεται πιθανώς κάτω απὀ κάποιες συγκεκριμένες κοινωνικές ή βιολογικές πιέσεις. Στην 
προκειμένη περίπτωση οι πιέσεις είναι Και κοινωνικές και βιολογικές. Η κοινωνική πίεση 
έρχεται απὀ τα έθιμα που απαγορεύουν τις άνοµες σχέσεις Και η βιολογική πίεση απὀ την 
Φυσική και ψυχική άρνηση του ξένου καρπού. Αυτού του είδους οι βιολογικές επισημάνσεις 
απὀ τις πρωτόγονες ήδη κοινωνίες διαμόρφωσαν ένα σἰαίμς άρνησης σε νόθους απόγονους 
µιας φυλετικής δοµής που στηριζόταν στην εξ αίματος συγγένεια". Η ίδια βιολογική σχέση µε 
αντίθετο προσανατολισμό, όµως, παρατηρείται στο δεύτερο πρόσωπο, την µητέρα και σύζυγο 
του Κουκουλιώτη και στην σχέση της µε το παιδί της. Δεν ζητά την επιείκεια για τον εαυτό της 
αλλά για το παιδί, και τούτος είναι ο μοναδικός λόγος για τον οποίο τολµά να αντικρούσει την 
οργή του συζύγου της. 


Ο συγγραφέας περιγράφει, αλλά αποστασιοποιείται µε τον τρόπο που αποστασιοποιούνται και 
παρατηρούν οι νατουραλιστές. Μένει βουβός µπρος στο δράµα που εκτυλίσσεται. Μόνον 
έμμεσα µπορεί να του αποσπάσει κανείς απόψεις για τα πρόσωπα της ιστορίας του. Μικρές 
λεπτομέρειες που κρύβουν οι ρομαντικές πινελιές στην κατά τα άλλα ρεαλιστική του αφήγηση. 
Ο ήλιος που χρυσώνει το πρόσωπο του παιδιού και το παιχνίδι του µε τα χώματα στην ύστατη 
στιγµή είναι µια µεστή νοήματος απόδοση της παιδικής αθωότητας. Το πορτραίτο του 
Κουκουλιώτη, επίσης, αποδίδει Φυσιογνωμικά ένα χαρακτήρα που κρύβει στα µάτια του την 
οργισμένη βιαιότητα τονισµένη µε πράσινες λάµψεις στα µάτια του και τα σµιχτά χείλη της 
ανθρώπινης κακίας. Ως άνθρωπος ο Κ. Θεοτόκης -ιδιαίτερα ευαισθητοποιηµένος σε κοινωνικά 


ἁΤαγ]οι 2001, 135-138. 

3 Επίσης ΝΝαγπει 2000, 7. 

20 ρεαλισμός είναι η κυρίαρχη τάση της προσωπογραφίας στην ελληνιστική τέχνη, όχι µόνο στη 
ζωγραφική απεικόνιση αλλά και τη λογοτεχνική παραγωγή µετο µυθιστόρηµα, τη βιογραφία, τη λυρική 
ποίηση και το επίγραµµα, στα οποία αναπτύσσεται η µρεαλιστική προσωπογραφία νέων 
εξατομικευµένων ρόλων. Οι καλλιτέχνες επιλέγουν περισσότερα κοσμικά θέµατα, στα οποία 
καθρεφτίζεται ο εσωτερικός χαρακτήρας, τα συναισθήματα καιτα βιώματα, ο ερωτισµός και η βία, αλλά 
πάνω απ’ όλα η ανάγκη της αλήθειας. Περισσότερα βλ. ΡοΙήῖ 1986, 35-37. 

6 δη απὀ την αρχαϊκή περίοδο η εξ αίματος συγγένεια παίζει χαρακτηριστικό ρόλο στην 
διαµόρφωση της πατριάς, σε βαθµό που χαρακτηρίζονται µέλη του οίκου ακόµη και τα νόθα τέκνα της 
πατρογραμµικής διαδοχής. 


θέµατα της εποχής του εξαιτίας των σοσιαλιστικὠν του απόψεων΄- έχει άποψη, ὣως 
συγγραφέας όµως παρατηρεί µεθοδολογικά το συμβάν να εκτυλίσσεται δίχως εμβόλιµες 
παρατηρήσεις, κρατώντας ίσες αποστάσεις από τα πρόσωπα του έργου». Αυτό είναι ίσως το 
μείζον νατουραλιστικό στοιχείο στο διήγηµά του, όπως και η ανθρώπινη κτηνωδία, 
υποκινούμενη απὀ κοινωνικά ἡ ατομικά πάθη. 


Η Ελλάδα της εποχής του Κ. Θεοτόκη δεν είναι η βιομηχανική κοινωνία των χωρών της Δ. 
Ευρώπης, αλλά είναι αστικοποιημένη στο βαθµό που η πόλη περιχαρακώνεται στα δικά της 
ήθη, αντιτιθέµενη συχνά στο ηθικό πλέγμα της αγροτικής κοινωνίας. Συνεπώς, η µατιά του 
είναι µατιά ενός αστού και το περίγραμμα του έργου του εμφανώς επηρεάζεται απὀ το αστικό 
ηθικό του υπόβαθρο, αν και η νατουραλιστική Φύση του έργου, τού απαγορεύει οποιουδήποτε 
είδους ηθική εμπλοκή”. 


Άγγελος Σικελιανός, «Θαλερό», «Προσευχή» 

Χαρακτηριστικά Φυσιολάτρης ο Σικελιανός στο ποίηµά του «Θαλερό µε την κινητικότητα της 
ποιητικής περιγραφής διατυπώνει αρχικά την αιώνια ομορφιά του ελληνικού τοπίου. Δεν 
προσδιορίζει τον τόπο, ούτε τον χρόνο στην αφήγησή του, ορίζει ὁμωςτην εποχή. Είναι εκείνες 
οι μακριές ηµέρες του Ιουλίου καιτου Αυγούστου, που µπορεί κανείς να δει στην µία άκρη του 
ορίζοντα τον ήλιο να βασιλεύει, ενώ στην άλλη έχει ήδη ανατείλει η σελήνη. Αυτή είναι η 
κυρίαρχη εικόνα που προσλαμβάνει ο ποιητής, ο οποίος αναλαμβάνει το ρόλο οδοιπόρου, 
βαδίζοντας σε δρόµο ανηφορικό για να φθάσει στο σπίτι που τον περιμένει. Εκεί αλλάζει 
θεματική, περνώντας στην αρχοντοθυγατέρα που τον Φφιλεύει μέλι, κρύο νερό και ψωμί 
σταρένιο. Περιγράφει την γυναικεία παρθενική ομορφιά µε τρόπο πληθωρικό και συνάµα 
αισθαντικό, αναδεικνύοντας τον δυνατό λαιμό, τα πλούσια στήθη, τα µακριά πλεγμένα μαλλιά. 
Χορτασμένος απὀ την Φιλόξενη προσφορά και Φυσικά και ψυχικά ο ποιητής ὠὧθεί τον 
αναγνώστη να γίνει κοινωνός της μυστικής εμπειρίας, µε την οποία βιώνει η ψυχή του τούτη 
την στιγµή. 


Το µεγάλο ποιητικό έργο του Σικελιανού µάς φέρνει συχνά αντιµέτωπους µε το πρόβλημα της 
κατάταξης των ποιημάτων του σε θεματικούς κύκλους. Ο θρησκευτικός μύθος µε την ευρύτερη 
έννοια του όρου «θρησκευτικός», η γυναίκα-έρωτας και η φύση είναι τρεις βασικοί θεµατικοί 
άξονες του έργου του. Στο «Θαλερό» ο ποιητής αλλάζει χαρακτηριστικά θεματική περνώντας 
από τη Φυσιολατρική περιγραφή στο ερωτικό, αισθαντικὀ πορτραίτο της νεαρής 
αρχοντοθυγατέρας. Η αναφορά στη βιωµατική του εμπειρία είναι μάλλον αισθαντική και 
συνεπώς αποτελεί φυσική συνέχεια της ερωτικής-αισθαντικής θεματικής των προηγούμενων 
στίχων. 


Η «Προσευχή» Και µόνον απὀ τον τίτλο της εντάσσεται προφανώς στο θεματικό κύκλο του 
θρησκευτικού μύθου. Ο Θεός, στον οποίο αναφέρεται ο ποιητής, είναι ο δημιουργικός Λόγος, 
που χαρίζει τη ζωή στη Φύση και σφραγίζει µε τη βοὐλησή του την ανθρώπινη ψυχή. Αν και σε 
µια πρὠτη ανάγνωση η «Προσευχή» ανήκει εμφανώς στον κύκλο του θρησκευτικού μύθου, την 
ίδια στιγµή αναφέρεται µε τρόπο συμβολικό στη διαδικασία της έμπνευσης. Ο ποιητής 
επικαλείται το Λόγο του Δημιουργού. Τούτος ο Λόγος είναι λυτρωτικός είναι άναρχος και 
µπορεί να απελευθερώσει να ενώσει τη συνείδηση µε όλη τη δημιουργημένη ύπαρξη. Πέρα 


” Πολίτης 2001, 258. 
νίαί 1982, 311-313. 
ὀτερζάκης 1955, 5-7. 


από το βαθύ συμβολισμό που κρύβει µία τέτοια διατύπωση, παρούσα εν δυνάµει στον πυρήνα 
του παγκόσμιου θρησκευτικού μύθου της δημιουργίας”, κρύβει πιθανώς την επιθυµία του 
ποιητή να ενωθεί µε τον κόσµο, να γίνει ο ίδιος πνοή και πηγή έμπνευσης για τα πάντα. Αν το 
ποίηµα αναφέρεται στον ποιητή Σικελιανό, πιθανώς έχουµε στα χέρια µας ένα ποίηµα 
ποιητικής. Αν αναφέρεται στον άνθρωπο Σικελιανό, µε το βαθύ μυστικιστικὀ όραμα της 
αναβίωσης της δελφικής ιδέας”, τότε το ποίηµα είναι αυτοαναφορικὀ. Αλλά µέχρι ποιό σηµείο 
µπορεί να διαχωρίσει κανείς τον άνθρωπο απὀ τον ποιητή, τον άνθρωπο απὀ τον καλλιτέχνη ἠ 
τον επιστήμονα γενικότερα; Οι αντιλήψεις του Σικελιανού είναι μάλλον ενοποιητικές στο 
συγκεκριµένο θέµα. Ο ποιητής έχει ένα κοινωνικό ρόλο περίπλοκο, που συγκεντρώνει πολλές 
ενεργές ιδιότητες στο κοινωνικό γίγνεσθαι, του προφήτη, του ιερέα του γνώστη και του 
κοινωνικού αναλυτή και παίζει µε το έργο του ζωτικό ρόλο στην κοινωνία που ανήκει. 


Κ. Γ. Καρυωτάκης, «Επιστροφή», «Αισιοδοξία» 

Τα «Ελεγεία» συγκροτούν µια συλλογή ποιημάτων, τα οποία ξεκινούν απὀ διαπιστώσεις που 
αναδεικνύουν την τραγική διάσταση στις διαφορετικές όψεις της ζωής και καταλήγουν στην 
επιλογή του θανάτου έναντι της ζωής. Στο ίδιο στερεότυπο της αντίθεσης κινείται και η 
«Επιστροφή». Στο συγκεκριµένο ποίηµα γίνεται πιο συγκεκριμένη η διάσταση ανάµεσα στην 
ανάγκη του ποιητή να βιώσει την αυθεντική οµορφιά της φύσης και στο άλλο η αδυναμία του 
να χαρεί αυτή την ομορφιά. Το τραγικό αναδύεται στην ανάγκη του ποιητή να βιώσει τη Φύση. 
Μια ανάγκη που δεν εκπληρώνεται, γιατί η Ψυχή του έχει απολέσει κάθε ίχνος ευαισθησίας. 
Ακόμα, λοιπόν και αυτή η ομορφιά γίνεται όλο και πιο απόµακρη στη σκέψη του Καρυωτάκη. 
Δε γνώρισε τον ὠκεάνιο άνεμο µήτε τα βουερά απάρθενα δάση ο ποιητής. Αρκείται να βιώσει 
τη Φύση σε ένα µαραμένο βρύο ή σε ένα μοναχικό χορτάρι. Εν τέλει, ο µόνος τρόπος που 
διαβλέπει για βρεθεί στην αγκαλιά της Φύσης, είναι ο θάνατος, ως µοναδική και μοιραία 
κατάληξη κάθε ανθρώπινης ύπαρξης. Η επιλογή του θανάτου, όµως, δεν είναι αποτέλεσµα 
ενός διαταραγµένου Ψψυχισμού, µισανθρωπίας ή θανατοφιλίας͵ όπως πιστεύουν πολλοί απὀ 
τους σύγχρονους ή μεταγενέστερους ερευνητές του έργου του΄”, αλλά συνδέεται µε µια βαθιά 
συνειδητοποίηση της τραγικότητας της ζωής:”. Ο θάνατος αντιμετωπίζεται µε ηρεμία και µε 
µιαν απορία θα μπορούσαμε να πούμε για το αναπόδραστοτης φΦύσηςτου. 


Το δεύτερο ποίηµα, σαρκαστικό στη φύση του, είναι η «Αισιοδοξία» και ανήκει στο δεύτερο 
µέρος της συλλογής «Ελεγεία και Σάτιρες». Εκφράζει εν µέρει την απαισιοδοξία και τον 
δισταγμό του ποιητή για µια νέο ατομικό και συλλογικό ξεκίνηµα, προκαλώντας έτσι µιαν 
έντονη αντίθεση ανάμεσα στον τίτλο και το περιεχόµενο. Στο συγκεκριµένο ποίηµα η θεματική 
του Καρυωτάκη έχει μετατοπιστεί, σε σχέση µε τα «Ελεγεία». Ξεκινώντας από τις µηδενιστικές 
τάσεις της ανθρώπινης µαταιότητας, προϊόν δικής του επίγνωσης και βιωµατικής εμπειρίας, ο 
ποιητής σαρκάζει τις καθιερωμένες αξίες µιας εποχής που έχει έντονα στιγµατιστεί απὀ τις 
επιπτώσεις της κατάρρευσης του µεγαλοϊδεατισμού΄'. Ο ποιητής, απὀ τις διώξεις που υπέστη 
εξαιτίας της συνδικαλιστικής του δράσης, έζησε σε αρκετές πόλεις της ελληνικής επαρχίας κατά 
τον µεσοπόλεμο και είχε την ευκαιρία να δει εκτου σύνεγγυς έναν υποκριτικό τρόπο ζωής σε 
όλο του το μεγαλείο. 


19 ῃβαπηίηρ 1995 230-233. 

11 Πολίτης 2001, 240-241. 

12 Γαραντούδης 1998, 195-258. 
 Αναστασιάδου κ.ά. 2000, 212. 
Ἰ"βεαίοη 1996, 168. 


Αυτή η σάτιρα µιας υποκριτικής κοινωνίας κατακλυσµένης απὀ κανόνες µιας «δήθεν» ορθής 
συμπεριφοράς, γίνεται πολύ έντεχνα απὀ τον Καρυωτάκη. Στους στίχους του ο ποιητής 
καυτηριάζει την τάση της κοινωνίας να κριτικάρει κάθε αντισυµβατική συμπεριφορά. Στους 
στίχους του γίνεται, επίσης, αντιληπτό πως οι ασφυκτικοί ηθικοί κανόνες της κοινωνίας 
οδηγούν αναγκαστικά σε υποκριτικές συμπεριφορές. Στη συνέχεια η διακωμώδηση 
επικεντρώνεται στον καθωσπρεπισµό που διέπει ακόµη και τις ενδυµατολογικές προτιμήσεις. 
Εν τέλει ο ποιητής καταλήγει στο σαρκασμό εκείνων που νομίζουν ότι, ως «νέοι Σταυροφόροι», 
έχουν να επιτελέσουν κάποιο ἐργο σηµαντικό. Σε αυτούς τους στίχους πιθανώς ο ποιητής 
αναφέρεται στους ποιητές, τους οποίους βλέπει αποκοµµένους απότις κοινωνικές αλλαγές της 
εποχής του. Έτσι, αν λάβουμε υπ’ όψιν µας και τους στίχους της τελευταίας στροφής, το 
ποίηµα γίνεται «ποίημα ποιητικής», καθώς περιγράφει την υποθετική δύναμη της ποίησης να 
ξεσηκώσει τους «πυρρούς δαίμονες» που κοχλάζουν στα ἐγκατα της ζωής και να διασκεδάσει 
τους ανθρώπους. Ωστόσο, εἶναι διάχυτη σε όλο το ποίηµα η αίσθηση του ανικανοποίητου και 
της παρακμής µιας κοινωνίας που αναζητά να ανακαλύψει εκ νέου τον εαυτό της µετά τα 
αλλεπάλληλα χτυπήματα και το γκρέµισµα των ψευδοϊδανικών της. Η διαρκής αλληλοδιαδοχή 
των αντιθέσεων τοποθετεί και τα δύο ποιήµατα στον κεντρικὀ πυρήνα της θεµατικής του 
Καρυωτάκη, καθώς στους στίχους του είναι εμφανές το κυνήγι του ιδανικού και η αποτυχία, ο 
πόθος και η απάτη, η πλάνη Και η απογοήτευση, η ζωή και ο θάνατος”. 


Ηθική και Λογοτεχνία 

Η κεντρική προβληματική που αναπτύσσεται στις αναζητήσεις µας για τους παραπάνω 
λογοτέχνες και τα έργα τους, ακόµα και για την ταξινόμηση των έργων τους σε θεματικούς 
κύκλους, είναι η σχέση της ηθικής µε τη λογοτεχνία, εφόσον αποδεχθεί κανείς ότι υφίσταται 
µια τέτοια σχέση. Δύο είναι τα ζητούμενα στην περίπτωσή µας. Είναι η λογοτεχνία πηγή ηθικής 
θεωρίας ή η ηθική θεώρηση εισβάλλει στην προσπάθειά µας να κατανοήσουμε και να 
ταξινοµήσουμε την λογοτεχνία; Τούτη η προβληματική αναδεικνύεται εντονότερα ίσως στην 
περίπτωση του Κ. Θεοτόκη και του Κ. Καρυωτάκη, αλλά δεν αφήνει ανεπηρέαστο και το έργο 
του Σικελιανού. Με αυτήν ακριβώς την προβληματική αντιμετωπίζουμε την ηθογραφία και την 
κριτική για τις αρνητικές επιδράσεις του λογοτεχνικού έργου του Καρυωτάκη στην κοινωνία της 
εποχής του. 


Αναμφίβολα, στην εποχή που γράφτηκαν και κρίθηκαν τα συγκεκριµένα έργα, η εμπλοκή µιας 
κακώς εννοούµενης ηθικής στη λογοτεχνική Κριτική Φαίνεται να είναι µεγάλη, εξ ου και η 
απόδοση ενός σημαντικού διδακτικού ρόλου στη λογοτεχνία. Η απεµπλοκή επιχειρείται στη 
μεταμοντέρνα λογοτεχνική κριτική, µε αποτέλεσµα να αναθεωρούνται σε µεγάλο βαθµό οι 
βαρείς χαρακτηρισμοί του παρελθόντος για νιχιλισµό, πεσιµισμµό, σκεπτικισμό, για ολέθρια 
επίδραση και αχρήστευση µιας ολόκληρης γενιάς ποιητών (Καρυωτάκης) ή ακόµα και για 
αριστοκρατική στάση του ποιητή (Σικελιανός) στο κοινωνικό γίγνεσθαι. Η ηθική απεµπλοκή 
αναδεικνύει για παράδειγµα µε σαφήνεια τους κοινωνικούς αγώνες και την προσπάθεια του Κ. 
Καρυωτάκη να εντάξει την ποίηση στην δυναμική των κοινωνικών εξελίξεων αφενός και 
αφετέρου τα πολύτροπα αρνητικά βιώματα του Σικελιανού, που τον οδήγησαν από τη νεανική 
υπεροψία στη σοφία της ωριμότητας. 


Το ερὠτηµα που τέθηκε πιο πάνω χρήζει πιθανώς ιδιαίτερης ανάλυσης, πριν επιχειρήσει κανείς 

οποιασδήποτε µορφής ανάλυση και ταξινόμηση του λογοτεχνικού έργου. Ωστόσο, στην 

προκειμένη περίπτωση µας θέτει αντιµέτωπους µε τον πυρήνα του προβλήματος, δηλαδή τη 
15 Άγρας 1984, 209. 

Φιλοσοφία του διδακτισμού που ενεργοποιεί την ανάγκη µας για ταξινόμηση -ιδιαίτερα αν η 
ταξινόμησή µας εἶναι ηθικά και όχι µεθοδολογικά προσανατολισμένη. Η κατανομή του 
λογοτεχνικού έργου, η κριτική και η ανάλυσή του είναι µια διεργασία πολύπλοκη που απαιτεί 
μάλλον διεπιστημονική παρατήρηση. Η πρόσληψη του έργου παύει να είναι µια απλή 
αναγνωστική λειτουργία και εισάγει παραμέτρους που σχετίζονται µε την προσωπικότητα και 
την πνευματική ενάργεια του λογοτέχνη. Η ποίηση δεν είναι άµοιρη του δημιουργού της, το 
ίδιο και η πεζογραφία. Είναι φυσικό, λοιπόν, σε ένα βαθµό η γενικότερη ιδεολογία και οι ηθικοί 
προβληματισμοί µιας κοινωνίας να εισβάλλουν στο λογοτεχνικό έργο, διατυπωμένοι σε 
κατάλληλους θεματικούς ἀξονες, ανάλογους µε την σαφήνεια και την δημιουργική 
ολοκλήρωση του συγγραφέα. Το «τέχνη για την τέχνη» στην προκειμένη περίπτωση είναι άνευ 
νοήματος, αλλά θα πρέπει να είµαστε πάντα προσεκτικοί για το τι εννοούμε µε τον όρο 
«ηθική», όταν επιχειρούµε µεθοδολογική προσέγγιση και ταξινόμηση του λογοτεχνικού έργου. 

